สวัสดีค่ะ หนูอายุ14ปี มันเริ่มรู้สึกเศร้าตั้งเเต่ขึ้น ม.1 ความรู้สึกหนูมัน รู้สึกหน่วงๆ เครียด เหนื่อย ไม่อยากทำอะไร ปวดหัวบ่อยขึ้น อยากจะร้องไห้บางทีคิดว่าตัวเองไม่น่าเกิดมา มันไม่อยากอยู่บนโลก มันอยากหายๆไป มันเหนื่อยทำอะไรก็เหนื่อยไปหมด ช่วงเเรกๆมันเศร้านิดหน่อย พอต่อมามันเริ่มเพิ่มขึ้น เพิ่มจนหนูปวดหัวเเล้วก็ร้องไห้ หนูก็ไม่รู้ว่าหนูเป็นอะไร พอหนูบอกแม่เขาก็บอกว่าหนูเล่นโทรศัพท์เยอะ หรือมันเกิดจากการเล่นโทรศัพท์เยอะ??
สวัสดีค่ะ อาการดังกล่าวมาอาจเป็นความทุกข์และภาวะซึมเศร้าที่เกิดจากความเครียดและปัญหาในชีวิตภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าแนะนำเปิดใจพูดคุยกับคนในครอบครัวก่อนค่ะ ปัญหาดังกล่าวมาเป็นปัญหาที่พบได้บ่อยในวัยรุ่นจากการที่เริ่มโตขึ้นและไม่อยากถูกบังคับแบบเด็กๆ แนะนำให้ร่วมกันหาทางออกกับผู้ปกครองก่อนค่ะ